wickkiey/tamil-wikipedia-markdown huggingface dataset:
# சேக் சா ஆலம்


**சேக் சா ஆலம்** (*Sheikh Shah Alam*) இந்தியாவைச் சேர்ந்த ஓர் அரசியல்வாதியாவார். 1993 ஆம் ஆண்டு குவகாத்தி பல்கலைக்கழகத்தின் கீழ் செயல்படும் அபயபுரி கல்லூரியில் இளங்கலை பட்டம் பெற்றுள்ளார். 2001 மற்றும் 2011 ஆம் ஆண்டுகளில் இவர் அசாம் சட்டமன்றத்தில் கோல்பாரா மேற்கு சட்டப்பேரவை தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அசாம் மாநில அரசியலில் சேக் சா ஆலம் அகில இந்திய ஐக்கிய ஜனநாயக முன்னணியின் உறுப்பினராகச் செயல்பட்டார். 2019 ஆம் ஆண்டு சூலை மாதம் 5 ஆம் தேதியன்று சேக் சா ஆலம் அசாம் கண பரிசத்து கட்சியில் சேர்ந்தார்.
# கரீம் உதீன் பர்புய்யா



**கரீம் உதீன் பர்புய்யா** (*Karim Uddin Barbhuiya*) இந்தியாவைச் சேர்ந்த ஓர் அரசியல்வாதியாவார். அகில இந்திய ஐக்கிய ஜனநாயக முன்னணி கட்சியில் உறுப்பினராகவும் ஒரு தொழிலதிபராகவும் அசாம் மாநில அரசியலில் செயல்பட்டார். 2021 ஆம் ஆண்டு முதல் சோனாயின் அசாம் சட்டப் பேரவை தொகுதியில் அசாம் சட்டமன்ற உறுப்பினராக பணியாற்றி வருகிறார்  

## ஆரம்பகால வாழ்க்கை மற்றும் குடும்பம்
கரீம் உதீன் பர்புய்யா, அசாம் மாநிலத்தின் கச்சார் மாவட்டத்தில் உள்ள கனக்பூரில் ஒரு வங்காள முசுலிம் குடும்பத்தில் பிறந்தார். இவரது தந்தை, இரகீம் உதீன் பர்புய்யா, ஒரு மிராசுதாரின் வழித்தோன்றல் என்று கூறப்படுகிறது. அரசுக்கு நிதி உதவி செலுத்தியதற்காக கச்சாரின் முன்னாள் இராசா இவருக்கு *பர்புய்யா* என்ற பட்டத்தை வழங்கினார்.  

2019 ஆம் ஆண்டில் கரீம் உதீன் பர்புய்யா மீரட்டில் உள்ள சவுத்ரி சரண் சிங் பல்கலைக்கழகத்தில் இளங்கலை கலைப் பட்டம் பெற்றார்.  

## தொழில்
பர்புய்யா அகில இந்திய ஐக்கிய ஜனநாயக முன்னணியின் மத்தியக் குழுவின் பொதுச் செயலாளராகவும், கட்சியின் பார்பெட்டா கிளைத் தலைவராகவும் உள்ளார். 2016 ஆம் ஆண்டு நடைபெற்ற அசாம் சட்டப் பேரவைத் தேர்தல்களின் போது இவர் அமினுல் அக் லசுகரை எதிர்த்துப் போட்டியிட்டு தோல்வியடைந்தார், ஆனால் 2021 அசாம் சட்டப் பேரவைத் தேர்தலில் அமினுல் அக் லசுகரை 19,654 வாக்குகள் வித்தியாசத்தில் தோற்கடித்து அசாம் சட்டப் பேரவைக்குத் தேர்ந்தெடுக்கப்பட்டார்.
# தாயே நீயே துணை


**தாயே நீயே துணை** (*Thaye Neeye Thunai*) என்பது 1987 இல் பி. ஆர். சோமசுந்தர் இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் கார்த்திக், கே. ஆர். விஜயா நடித்திருந்தனர்.  

## நடிகர்கள்
- கார்த்திக்
- ஆதிபராசக்தி தேவியாக கே.ஆர்.விஜயா
- பாண்டியன்
- எஸ். எஸ். சந்திரன்
- ஜெய்கணேஷ்
- செந்தில்
- சுதா சந்திரன்
- ஸ்ரீவித்யா
- பல்லவி (நடிகை)
- சுமித்ரா
- கல்பனா ராகவேந்தர்
- சபிதா ஆனந்த்

## பாடல்கள்
இத்திரைப்படத்திற்கு இரவீந்திரன் இசையமைத்திருந்தார்.  
| ஸ்ரீ புவனேஸ்வரி | கே.ஜே.யேசுதாஸ், கே.எஸ்.சித்ரா | வாலி |
| --- | --- | --- |
| வாமா தேவி | பி.சுசீலா | திருப்பத்தூரான் |
| குக்கு குயிலே | எஸ்பி பாலசுப்ரமணியம், வாணி ஜெயராம் | சிதம்பரநாதன் |
| செல்லக்கிளியே | சித்ரா | பொன்னருவி |
| ஆயிரம் கண்கள் | வாணி ஜெய்ராம், சித்ரா | முத்துலிங்கம் |
# புய எலும்பு முள்ளெலும்பு


**புய எலும்பு முள்ளெலும்பு** (*Humeral spine*) என்பது புய எலும்பான கொண்டை முள்ளெலும்பின் நீட்சியாகும். இந்த கட்டமைப்புகள் சில தவளைகளின் (ஏனுரா) புய எலும்பில் உள்ளன. புய எலும்பு முள்ளெலும்பு காணப்படும் ஏனுரா தவளைச் சிற்றினங்களில் பெரும்பாலானவை கண்ணாடித் தவளைகள் (குடும்பம் சென்ட்ரோலினிடே) ஆகும். ஆனால் செரட்டோப்ரிடே மற்றும் கைலிடே உள்ளிட்ட தவளைகளின் வெவ்வேறு குடும்பங்களின் பல்வேறு சிற்றினங்களில் புய எலும்பு முள்ளெலும்பு இருப்பது பதிவாகியுள்ளன.  

எல்லா தவளைகளிலும், புய எலும்பு முள்ளெலும்பு ஆண் தவளைகளில் மட்டுமே காணப்படுகின்றன.  

இது ஆயுதங்களாகப் பயன்படுகின்றது.  

## மேலும் பார்க்கவும்
- கலவித்திண்டு
# இராணிக்சலிடே


## பேரினங்கள்
இரண்டு பேரினங்கள் இந்தக் குடும்பத்தின் கீழ் உள்ளன. இவற்றில் மொத்தம் 18 சிற்றினங்கள் உள்ளன.  

- *இந்திரானா* <small>லாரன்ட், 1986</small> — 14 சிற்றினங்கள்
- *வாக்கரனா* <small>தகானுகர், மோடக், கிருதா, நமீர், பத்யே மற்றும் மோலூர், 2016</small> — 4 இனங்கள்

ஆம்பிபியாவலை (AmphibiaWeb) எனும் இணையத் தரவுத் தளத்தில் சிற்றினங்கள் எண்ணிக்கை 15 ஆக உள்ளது. ஏனென்றால் *இந்திரானா டெனுயிலிங்குவா* குழப்பமான சிற்றினமாக இந்திரானா பேரினத்தின் கீழ் வகைப்படுத்தப்பட்டு வாக்ரனாவில் மூன்று சிற்றினங்கள் உள்ளன. வாக்ரனா முடுகா இதில் பட்டியலிடப்படவில்லை.
# சி. புத்தரங்கசெட்டி



**புத்தரங்கசெட்டி** (C. Puttarangashetty) இந்தியாவைச் சேர்ந்த ஓர் அரசியல்வாதியாவார். கர்நாடக அரசியலில் இந்திய தேசிய காங்கிரசு கட்சியின் உறுப்பினராக இவர் செயல்பட்டார்.  

குமாரசாமி தலைமையிலான காங்கிரசு -சனதா தளம் (எசு) கூட்டணி ஆட்சியில், புத்தரங்கசெட்டி, பிற்படுத்தப்பட்டோர் நலத்துறை அமைச்சராக பணியாற்றியுள்ளார்.  

கர்நாடக அரசியலில் இன்று வரை உப்பரா சமூகத்தின் ஒரே பிரதிநிதியாக இருக்கிறார்.  

## பதவிகள்
| சாமராச்நகரை பிரதிநிதித்துவப்படுத்தும் கர்நாடக சட்டமன்ற உறுப்பினர் | 2008 - **தற்போது** |
| --- | --- |
| கர்நாடக அரசில் பிற்படுத்தப்பட்டோர் நலத்துறை அமைச்சர் | 2018 - 2019 |
# வங்காளத்தின் மூசா கான்


**மூசா கான்** (*Musa Khan*; ஆட்சி. 1599-1610) தனது தந்தை ஈசா கான் இறந்ததைத் தொடர்ந்து வங்காளத்தின் பரோ-புயான்கள் கூட்டமைப்பின் தலைவராக இருந்தார்.  

## ஆரம்பகால வாழ்க்கை மற்றும் குடும்பம்

மூசா கான் சரையில் ஒரு வங்காள முஸ்லிமான ஈசா கானுக்கும் இப்ராகிம் தேனிசுமந்தின் மகள் பாத்திமா பீபி என்பவருக்கும் மூத்த மகனாகப் பிறந்தார். இவரது தாத்தா, பைசு இராஜ்புத்திரக் குலத்தைச் சேர்ந்த பகீரத், வங்காள சுல்தான் கியாசுதீன் மக்மூத் சாவிடம் திவானாக பணியாற்ற அயோத்தியிலிருந்து குடிபெயர்ந்தார். கானின் தாத்தா காளிதாசு கசுதானியும் திவானாகப் பணியாற்றினார். மேலும், இப்ராகிம் தேனிசுமாந்தின் வழிகாட்டுதலின் கீழ் இசுலாத்தை ஏற்றுக்கொண்டு சுலைமான் கான் என்ற பெயரையும் பெற்றார். சுலைமான் சுல்தானின் மகள் சையதா மொமேனா காதுனை மணந்தார். மேலும்,ம் சரைலின் தோட்டங்களை மூசா கானின் தந்தைக்கு வழங்கினார். மூசா கானுக்கு அப்துல்லா கான் மற்றும் மக்மூத் கான் என்ற இரண்டு தம்பிகள் இருந்தனர். இவரது தாய்வழி உறவினர் அலாவுல் கானுடன், மூசா கான் முகலாயர்களுக்கு எதிராகப் போரிட்டபோது அவர்கள் மூவரும் இவருக்கு உதவினார்கள். இவருக்கு இலியாசு கான் என்ற மற்றொரு சகோதரரும் இருந்தார். அவர் பின்னர் முகலாயர்களிடம் சரணடைந்தார்.  

## தொழில்

1599 இல் இவரது தந்தையின் மரணத்திற்குப் பிறகு, மூசா கான் சோனார்கானின் அரியணையைப் பெற்றார். மேலும், பதியின் பரந்த நிலப்பரப்பையும் பெற்றார். பின்னர், வங்காளத்தின் பரோ-புய்யன் நிலப்பிரபுக்களின் தலைவருமானார். தனது தந்தையின் பாரம்பரியத்தைத் தொடர்ந்து, இவர் ஒரு தசாப்தத்திற்கும் மேலாக முகலாயப் படையெடுப்பை எதிர்த்தார், 10 ஜூலை 1610 வரை, இவர் பேரரசர் ஜஹாங்கீர் மற்றும் வங்காள சுபாவின் இராணுவத் தளபதியான இசுலாம் கான் சிசுடி மற்றும் சுபாதார் ஆகியோரால் பதவி நீக்கம் செய்யப்பட்டு சிறையில் அடைக்கப்பட்டார்.  

சுபாதார் இப்ராகிம் கான் பத்-இ-சாங்கின் (1617-1624) தலையீட்டின் காரணமாக, மூசா கான் இருந்து விடுவிக்கப்பட்டார். முகலாயப் படைக்கு விசுவாசமாக இருந்து திரிபுராவின் வெற்றியிலும் காம்ரூபத்தில் ஏற்பட்ட கிளர்ச்சியை அடக்குவதிலும் இவர் தீவிரமாக பங்கேற்றார்.  

## இறப்பு
மூசா கான் 1623 இல் ஜஹாங்கிர்நகர் நகரில் இறந்தார். இவருக்குப் பிறகு இவரது மகன் மாசும் கான் ஆட்சிக்கு வந்தார். அவர் *பாக்-இ-முசா-கான்* (மூசா கானின் தோட்டம்) என்று அழைக்கப்படும் இடத்தில் அடக்கம் செய்யப்பட்டார். மூசா கான் மசூதி ஒன்று கட்டப்பட்டது. கல்லறை மற்றும் மசூதி டாக்கா பல்கலைக்கழகத்தின் இன்றைய குடியிருப்பு வளாகத்தில் அமைந்துள்ளது.
# இப்ராகிம் கான் பத்-இ-சாங்


**மிர்சா இப்ராகிம் பேக்** என்கிற **இப்ராகிம் கான் பத்-இ-சாங்** (*Ibrahim Khan Fath-i-Jang*) (இ; 1624) பேரரசர் ஜஹாங்கீர் ஆட்சியின் போது வங்காளத்தின் சுபாதாரராக இருந்தார். இவர் பேரரசி நூர் சகானின் சகோதரரும் ஆவார்.  

## சுயசரிதை
சியா இசுலாம் குடும்பத்தில் பிறந்த கான், மிர்சா கியாசு பேக்கின் மகன். இவரது மாமா, முகம்மது-தாகிர், *வாசிலி* என்ற புனைப்பெயரில் கவிதை இயற்றிய ஒரு கவிஞராவார். இப்ராகிம் கானின் தந்தை தெகுரானைப் பூர்வீகமாகக் கொண்டவர் . மேலும், பாரசீக அரசியல்வாதியான குவாஜே முகமது-செரீப்பின் இளைய மகனும் ஆவார். இவரது தந்தை கியாசு பேக், பிற்காலத்தில் முகலாயப் பேரரசுக்கு குடிபெயர்ந்தார்.  

அக்பரின் ஆட்சியில் இப்ராகிம் கான் ஒரு வீரராகப் பணியாற்றினார். இராணுவப் பயணங்களில் காசிம் கான் சிஷ்டியின் தோல்வியின் விளைவாக, ஜஹாங்கீரின் ஆட்சியின் போது, 1617 இல் முகலாய வங்காளத்தின் அடுத்த ஆளுநராக இப்ராகிம் நியமிக்கப்பட்டார். 1620 ஆம் ஆண்டில், அரகானின் மாக்கள் வங்காளத் தலைநகரான ஜஹாங்கிர்நகரை ( டாக்கா ) தாக்கினர். பதிலுக்கு, கான் அவர்களை தோற்கடித்து 400 மாக் போர் படகுகளை கைப்பற்றினார். டாக்காவின் இந்தப் பகுதி தொடர்ந்து மாக்பஜார் என்று இன்றும் அழைக்கப்படுகிறது. இவரது பதவிக்காலத்தில், சிறையிலிருந்த பரோ-புயான் தலைவர் மூசா கான் மற்றும் அவரது கூட்டாளிகளையும் தனது செல்வாக்கால் விடுவித்தார். டாக்காவின் கடற்படைத் தளபதியாக திலால் கானை இப்ராகிம் கான் நியமித்ததாகக் கூறப்படுகிறது.  
## இறப்பு
இவர் 20 ஏப்ரல் 1624 அன்று கிளர்ச்சி இளவரசர் ஷாஜகானின் தாக்குதலில் இறந்தார். பின்னர், பாகல்பூரில் உள்ள கல்லறையில் அடக்கம் செய்யப்பட்டார்.  

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# புட்டண்ணா



**புட்டண்ணா** (*Puttanna*) இந்தியாவைச் சேர்ந்த ஓர் அரசியல்வாதியாவார். 1966 ஆம் ஆண்டு ஏப்ரல் மாதம் 22 ஆம் தேதியன்று கர்நாடக மாநிலம் கடங்கனகள்ளி கிராமத்தில் இவர் பிறந்தார். வரலாறு பாடத்தில் முதுகலை பட்டம் பெற்றுள்ளார். விவசாயியாகவும் சமூக சேவகராகவும் செயல்பட்டார். கர்நாடக அரசியலில் இந்திய தேசிய காங்கிரசு கட்சியில் உறுப்பினராகச் செயல்பட்டார். பாரதிய சனதா கட்சியின் உறுப்பினராகவும் இருந்தார். புட்டண்ணா பெங்களூரு ஆசிரியர் தொகுதியில் இருந்து சட்டப் பேரவைக்கு தேர்ந்தெடுக்கப்பட்டார். கர்நாடகா சட்ட மேலவையின் துணைத் தலைவராக பணியாற்றினார். 2011 ஆம் ஆண்டில் நடைபெற்ற தேர்தலில் விமலா கவுடாவிடம் தோல்வியடைந்த பின்னர் 2014 ஆம் ஆண்டில் அந்த இடத்தை மீண்டும் பெற்றார்.
# கோ. அமர்நாத்து செட்டி

**கோத்மேன் அமர்நாத் செட்டி** (*Kodman Amarnath Shetty*) இந்தியாவைச் சேர்ந்த ஓர் அரசியல்வாதியாவார். கர்நாடக அரசாங்கத்தில் ஓர் அமைச்சராகப் பணியாற்றினார். மூடபித்ரி ரோட்டரி கல்வி நிறுவனத்தின் தலைவராக இருந்தார். கர்நாடகாவில் சமய சார்பற்ற சனதா தளம் கட்சியின் முக்கிய உறுப்பினர்களில் ஒருவராகக் கருதப்பட்டார்.  

## வாழ்க்கைக் குறிப்பு
அமர்நாத்து மூடபித்ரியில் பிறந்து வளர்ந்தார். 1965 ஆம் ஆண்டில் அரசியலில் நுழைந்தார் மற்றும் கார்கலா தாலுகாவில் உள்ள பாலட்கா பஞ்சாயத்து தலைவர், மூட்பித்ரி நகரப் பஞ்சாயத்து தலைவர், கார்கால தாலுக் வணிகர் சங்கத் தலைவர், கூட்டுறவு சேவை வங்கி மற்றும் தட்சிண கன்னடா மாவட்ட சனதா கட்சி என பல பொறுப்புகளை வகித்தார். 1983 ஆம் ஆண்டு முதன்முறையாக மூடபித்ரி தொகுதியில் போட்டியிட்டு கர்நாடக சட்டப்பேரவைக்கு சட்டமன்ற உறுப்பினராகத் தேர்ந்தெடுக்கப்பட்டார். மீண்டும் 1987 மற்றும் 1994 ஆம் ஆண்டுகளில் அதே தொகுதியில்ம் போட்டியிட்டு மீண்டும் சட்டமன்றத்திற்கு தேர்ந்தெடுக்கப்பட்டார். சட்டமன்ற உறுப்பினராக இருந்த காலத்தில், சுற்றுலா மற்றும் சமய அறநிலையத்துறை என பல்வேறு துறைகளை வகித்து கர்நாடக அரசின் அமைச்சராகவும் பணியாற்றினார்.  

2020 ஆம் ஆண்டு சனவரி மாதம் 27 ஆம் தேதியன்று இவர் காலமானார்.
# வரைவு:தெ சுரொம்



***தெ சுரொம்*** என்பது 1930 ஆம் ஆண்டு வில்லியம் வைலர் இயக்கத்தில் வெளியாகிய அமெரிகன் சாகசத் திரைப்படம். இதன் திரைகதை ஜான் ஹஸ்டன், சார்லஸ் லாக், டாம் ரீட் மற்றும் வெல்ஸ் ரூட் ஆகியோரால் எழுதப்பட்டது. இதில் லூப் வெலஸ், பால் கவானாக், வில்லியம் "ஸ்டேஜ்" பாய்ட், அல்போன்ஸ் எதியர் மற்றும் எர்னி ஆடம்ஸ் ஆகியோர் நடித்தனர். இது ஆகஸ்ட் 22, 1930 அன்று யுனிவர்சல் பிக்சர்ஸ் மூலம் வெளியிடப்பட்டது.  

## நடிகர்கள்
- லூப் வெலெஸ் மானெட் ஃபச்சார்டாக
- பால் கவானாக் டேவ் ஸ்டீவர்ட்டாக
- வில்லியம் "ஸ்டேஜ்" பாய்ட் பர் விண்டனாக
- அல்போன்ஸ் எதியர் ஜாக் ஃபச்சார்டாக
- எர்னி ஆடம்ஸ் (நடிகர்)|எர்னி ஆடம்ஸ் ஜானி பிஹைண்ட் தி 8-பால்

## பாதுகாப்பு நிலை
காங்கிரஸின் நூலகத்தில் ஒரு அச்சு பிரதி உள்ளது.
# சையது முகம்மது தைபூர்


**சையத் முகம்மது தைபூர்** ( *Syed Muhammed Taifoor* ; 3 ஜூன் 1885 - 25 பிப்ரவரி 1972) வங்காளதேசத்தைச் சேர்ந்த வரலாற்றாசிரியரும், பழங்கால ஆய்வாளரும் மற்றும் எழுத்தாளரும் ஆவார்.  

## ஆரம்ப கால வாழ்க்கை
தைபூர் 1885 ஆம் ஆண்டு ஜூன் 3 ஆம் தேதி வங்காள மாநிலத்தின் டாக்காவில் ஒரு வங்காள முஸ்லிம் குடும்பத்தில் பிறந்தார். இவரது தந்தை சையத் அப்துல் அஜீஸ் அருகிலுள்ள சோனார்கானில் ஜமீந்தாராக இருந்தார். இவரது தந்தைவழி தாத்தா மிர் குலாம் முஸ்தபா அல்-உசைனி மூலம், இவர் 16 ஆம் நூற்றாண்டின் சுலாமிய அறிஞரும் ஜமீந்ருமான சையத் இப்ராகிம் தேனிசுமந்தின் வழித்தோன்றல் ஆவார். தைபூர் டாக்கா மற்றும் கொல்கத்தா நகரங்களில் உள்ள மதரசாக்களில் கல்வி பயின்றார். மேலும் வங்காளம், ஆங்கிலம், உருது மற்றும் பாரசீகம் ஆகிய மொழிகளில் சரளமாக தேர்ச்சி பெற்றார்.  

## தொழில்
தைபூர் 1909 இல் துணைப் பதிவாளராக அரசுப் பணியில் சேர்ந்தார். 1941 இல் பிரித்தானிய அரசால் *கான் சாகிப்* என்ற பட்டத்தைப் பெற்றார். கொல்கத்தா பதிவாளராக பணியாற்றிய பின்னர் 1942 இல் ஓய்வு பெற்றார். இந்தியாவில் ஆங்கிலேயர் எதிர்ப்பு இயக்கத்தின் போது, இவர் 1947 இல் *கான் சாகிப்* பட்டத்தைத் துறந்தார். ஈடன் மோகிலா கல்லூரி மற்றும் ஜெகந்நாத் கல்லூரியின் இயக்குநராகப் பணியாற்றினார். இவர் டாக்காவில் உள்ள இடைநிலைக் கல்வி வாரியத்தின் உறுப்பினராக இருந்தார். மேலும், இவர் டாக்கா மேம்பாட்டு அறக்கட்டளை மற்றும் டாக்கா அருங்காட்சியகத்தின் அறங்காவலர் குழுவில் உறுப்பினராகவும் இருந்தார். இவர் டாக்கா அருங்காட்சியகத்திற்கு 200 க்கும் மேற்பட்ட கலைப்பொருட்களை வழங்கினார். பாக்கித்தானின் ஆசியச் சங்கத்திற்கு (இன்றைய வங்காளதேச ஆசியச்சங்கம் ) அரிய புத்தகங்கள் மற்றும் கையெழுத்துப் பிரதிகளை வழங்கினார். டாக்காவின் எழுத்துப்பிழையை மாற்றுவதை இவர் ஆதரித்தார். 1952 இல், நகரத்தின் வரலாற்று பரிணாம வளர்ச்சியில், "பழைய டாக்காவின் காட்சிகளை" வெளியிட்டார்  

## தனிப்பட்ட வாழ்க்கை
தைபூர், சாரா என்பவரை மணந்தார். இவர்களுக்கு லீலா அர்ஜுமந்த் பானு, லுலு பில்கிஸ் பானு மற்றும் மல்கா பர்வீன் பானு என மூன்று மகள்கள் இருந்தனர்.  

## இறப்பு
தைபூர் 25 பிப்ரவரி 1972 அன்று டாக்காவில் இறந்தார்.
# நாராயண ராவ் தர்லே



**நாராயண ராவ் தர்லே** (*Narayan Rao Tarale*) இந்தியாவைச் சேர்ந்த ஓர் அரசியல்வாதியாவார். தோராயமாக 1936 ஆம் ஆண்டு இவர் பிறந்தார். கர்நாடக மாநிலத்தைச் சேர்ந்த இவர் கர்நாடக அரசியலில் சுயேச்சை வேட்பாளராக தேர்தலில் வெற்றி பெற்று கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.  

## வாழ்க்கை வரலாறு
தரலே 1994 ஆம் ஆண்டில் கர்நாடக மாநிலம் பெல்காம் தொகுதியிலிருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார். கல்வி நிறுவனத்தை நடத்தும் மராத்தா மண்டலத்தின் துணைத் தலைவராக இருந்தார். மகாராட்டிரா ஏகிகரன் சமிதியின் முக்கிய தலைவர்களில் ஒருவரான தரலே, ஒரு மராத்தி ஆர்வலர் ஆவார். இவர் தனது வாழ்நாளின் பெரும்பகுதியை மகாராட்டிராவுடன் பெலகாவியை இணைக்கக் கோரிய போராட்டங்களில் பங்கேற்றார்.  

தரலே 24 நவம்பர் 2019 ஆம் ஆண்டு நவம்பர் மாதம் 24 ஆம் தேதியன்று தனது 83 ஆவது வயதில் இறந்தார்.
# சோவாரா சிதம்பரசுவாமி கோயில்



**சோவாரா சிதம்பரசுவாமி கோயில்** இந்தியாவில் கேரள மாநிலம் எர்ணாகுளம் மாவட்டத்தில் சௌவாரா என்னுமிடத்தில் அமைந்துள்ளது.  

வடக்கு நோக்கிய சன்னதியில் கருவறையில் நடராஜர் வடிவில் சிவன் மூலவராக கிழக்கு நோக்கி உள்ளார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது. இக்கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.
# தண்டா சட்டமன்றத் தொகுதி



**தண்டா சட்டமன்றத் தொகுதி** இந்தியாவின் குஜராத் மாநிலத்தின் 182 சட்டமன்றத் தொகுதிகளில் ஒன்றாகும். இது பனாஸ்காண்டா மாவட்டத்தின் ஒரு பகுதியாகும். இத்தொகுதியின் வரிசை எண் 10 ஆகும்.மேலும் பட்டியல் பழங்குடியினர் பிரிவைச் சேர்ந்த வேட்பாளர்களுக்காக இத்தொகுதி ஒதுக்கப்பட்டுள்ளது.  

## தொகுதி பிரிவுகள்
இந்த சட்டமன்றத் தொகுதி பின்வரும் பிரிவுகள் அடங்கியுள்ளன  

1. அமீர்காத் தாலுகா
1. தண்டா தாலுகா

## சட்டமன்ற உறுப்பினர்கள்
**கடந்த தேர்தல்களில் வெற்றி பெற்றவர்கள் விவரம்**

| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2012 | காந்திபாய் கலாபாய் கரடி | இந்திய தேசிய காங்கிரஸ் |
| 2017 |  |  |
| 2022 | } |  |
# காந்திதாம் சட்டமன்றத் தொகுதி



**காந்திதாம் சட்டமன்றத் தொகுதி** (*Gandhidham Assembly constituency*) (தொகுதி வரிசை எண்:05) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *மால்தி பென் மகேஸ்வரி* ஆவார்.  

## சட்டமன்ற உறுப்பினர்கள்
**கடந்த தேர்தல்களில் வெற்றி பெற்றவர்கள் விவரம்**

| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2012 | ரமேஷ் மகேஸ்வரி | பாரதிய ஜனதா கட்சி |
| 2017 | மால்தி பென் மகேஸ்வரி |  |
| 2022 | } |  |
# ராபர் சட்டமன்றத் தொகுதி



**ராபர் சட்டமன்றத் தொகுதி** (தொகுதி வரிசை எண்:06) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி கச்சு மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *வீரேந்திரசிங் பகதூர்சின் ஜடேஜா* ஆவார்.  

## சட்டமன்ற உறுப்பினர்கள்
**கடந்த தேர்தல்களில் வெற்றி பெற்றவர்கள் விவரம்**

| தேர்தல் | சட்டமன்ற உறுப்பினரின் பெயர் | கட்சி |  |
| --- | --- | --- | --- |
| 2014 | பங்கஜ் மேத்தா | பாரதிய ஜனதா கட்சி |  |
| 2017 | சாண்டோக்பென் ஆரேத்திய | இந்திய தேசிய காங்கிரஸ் |  |
| 2022 | வீரேந்திரசிங் பகதூர்சின் ஜடேஜா | பாரதிய ஜனதா கட்சி | } |
# வாவ் சட்டமன்றத் தொகுதி



**வாவ் சட்டமன்றத் தொகுதி** (*Vav Assembly constituency*) (தொகுதி வரிசை எண்:08) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *அகோர் ஜெனிபென் நாகாஜி* ஆவார்.  

## சட்டமன்ற உறுப்பினர்கள்
**கடந்த தேர்தல்களில் வெற்றி பெற்றவர்கள் விவரம்**

| தேர்தல் | சட்டமன்ற உறுப்பினரின் பெயர் | கட்சி |
| --- | --- | --- |
| 2017 | அகோர் ஜெனிபென் நாகாஜி | இந்திய தேசிய காங்கிரஸ் |
| 2022 | } |  |
# தாரட் சட்டமன்றத் தொகுதி



**தாரட் சட்டமன்றத் தொகுதி** (தொகுதி வரிசை எண்:07) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *சங்கர்பாய் லக்திர்பாய் சௌத்ரி* ஆவார்.  

## சட்டமன்ற உறுப்பினர்கள்
**கடந்த தேர்தல்களில் வெற்றி பெற்றவர்கள் விவரம்**

| வருடம் | சட்டமன்ற உறுப்பினரின் பெயர் | கட்சி |  |
| --- | --- | --- | --- |
| 2012 | பர்பத்பாய் படேல் | பாரதிய ஜனதா கட்சி |  |
| 2017 |  |  |  |
| 2019 (இடைத்தேர்தல்) | குலாப்சிங் பீர்பால் ராஜ்புத் | இந்திய தேசிய காங்கிரஸ் |  |
| 2022 | சங்கர்பாய் லக்திர்பாய் சௌத்ரி | பாரதிய ஜனதா கட்சி | } |
# தனீரா சட்டமன்றத் தொகுதி



**தனீரா சட்டமன்றத் தொகுதி** (தொகுதி வரிசை எண்:09) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியைச் சேர்ந்த *புரோஹித் மஃபத்லால் மோதிராம்* ஆவார்.  

## சட்டமன்ற உறுப்பினர்கள்
| வருடம் | உறுப்பினர் | புகைப்படம் | கட்சி |  |
| --- | --- | --- | --- | --- |
| 2022 | மவ்ஜிபாய் மகான்பாய் தேசாய் | சுயேட்சை எம். எல். ஏ. |  |  |
| - | 2017 | படேல் நாதாபாய் ஹெகோலபாய் | இந்திய தேசிய காங்கிரஸ் |  |
| - | 2012 | ஜோதாபாய் படேல் | இந்திய தேசிய காங்கிரஸ் |  |
| - | 2007 | புரோஹித் மஃபத்லால் மோதிராம் | பாரதிய ஜனதா கட்சி | } |
# மாஸ்டர் ஸ்ரீதர்


**மாஸ்டர் ஸ்ரீதர்** (*Master Sridhar*) என்று அழைக்கப்பட்ட **ஸ்ரீதர்** தமிழ் திரையுலகைச் சேர்ந்த ஒரு இந்திய நடிகர் ஆவார். இவர் சுமார் 150 படங்களில் நடித்துள்ளார். தமிழ் திரையுலகில் குழந்தை நட்சத்திரமாக அறிமுகமான இவர் பல திரைப்படங்களில் தனது குழந்தை கால நடிப்பிற்காக பிரபலமானார்.  

## திரைப்பட வாழ்க்கை
குழந்தை நட்சத்திரமாக தனது வாழ்க்கையைத் தொடங்கிய ஸ்ரீதர், கந்தன் கருணை, கர்ணன், சுவாமி அய்யப்பன் உள்ளிட்ட பல படங்களில் நடித்தார். ஜெமினி கணேசன் மற்றும் கே. ஆர். விஜயா நடித்த கே.எஸ்.கோபாலகிருஷ்ணனின் *குறத்தி மகன்* படத்தில் நாயகனாகவும் நடித்தார். *கந்தன் கருணை* என்ற திரைப்படத்தில் முருகப்பெருமானாக நடித்ததன் மூலம் இவர் நன்கு அறியப்பட்டார்.  

*ஆதி பராசக்தி* (ராஜ் தொலைக்காட்சி), *ஞானானந்தம்* (பொதிகை), *இந்திரஜித்* (ஜெயா தொலைக் காட்சி) ஆகியவை இவர் நடித்த சில தொடர்களாகும்.  

தமிழில் இவர் கடைசியாக 2007 ஆம் ஆண்டு வெளியான *பகவான் ஐயப்பன்* என்ற திரைப்படத்தில் நடித்தார்.  

## குடும்பம்
ஸ்ரீதர் 70களில் பிரபலமான குழந்தை நட்சத்திரமாக இருந்த பேபி இந்திரா என்னும் இந்திராவை மணந்தார். இந்த இணையருக்கு பிரசாந்த் மற்றும் ரக்சித் பாலாஜி என்ற இரு மகன்கள் உள்ளனர். இவர் சென்னை கொட்டிவாக்கம் கற்பகாம்பாள் நகரில் தன் வீட்டில் குடும்பத்துடன் வசித்து வந்தார். இவருக்கு நீண்ட காலமாக இளைப்பு நோய் இருந்து வந்தது. 11 திசம்பர் 2013 அன்று காலை திடீர் மாரடைப்பு காரணமாக இறந்தார்.  

## பகுதி படத்தொகுப்பு
| 1966 | *மறக்க முடியுமா* | தமிழ் |  |  |
| --- | --- | --- | --- | --- |
| 1967 | *ஸ்ரீ புரந்தர தாசரு* | கன்னடம் |  |  |
| 1964 | *கர்ணன்* | தமிழ் | மேகநாதன் |  |
| 1967 | *கந்தன் கருணை* | தமிழ் | குழந்தை முருகன் |  |
| 1967 | *சித்திரமேளா* | மலையாளம் |  |  |
| 1969 | *பல்லாத்த பகையன்* | மலையாளம் |  |  |
| 1970 | *நம்ம குழந்தைகள்* | தமிழ் |  |  |
| 1972 | *குறத்தி மகன்* | தமிழ் |  |  |
| 1974 | *பணத்துக்காக* | தமிழ் | ரவி |  |
| 1976 | *தசாவதாரம்* | தமிழ் | இளவரசன் இலட்சுமணன் |  |
| 1977 | *சிநேகம்* | மலையாளம் |  |  |
| 1982 | *குரோதம்* | தமிழ் | சிவா |  |
| 1986 | *நம்பினார் கெடுவதில்லை* | தமிழ் |  |  |
| 1987 | *முப்பெரும் தேவியர்* | தமிழ் |  |  |
| 1996 | *வெற்றி விநாயகர்* | தமிழ் | நாரதர் | } |
# வார்ப்புரு:IPNI


| title = Search for '}}'  
| website = International Plant Names Index (IPNI)  
| publisher = அரச கழக தாவரவியல் பூங்கா, கியூ; Harvard University Herbaria & Harvard Library; Australian National Botanic Gardens  
}}  
}}<noinclude>  

</noinclude>
# வார்ப்புரு:IPNI/doc



## Usage
This template produces citations to the International Plant Names Index (IPNI). To produce a reference, enclose a use of the template in ref tags. Date defaults to access-date.  

### Citation for a single taxon
- <code></code> →

:Note: , there is a problem if the authority consists of more than one letter plus a stop/period, since the latter will be omitted. A work-around is to duplicate the stop, but this needs a better longer term solution.  
:* → – missing .  
:* →  
The authority may be omitted:  
- <code></code> →

If the taxon name is omitted, a dummy title will be generated for the citation, which is undesirable:  
- <code></code> →

<b>Note</b>: if the template is used on a page with a link to a Wikidata item using the same taxon name, then the ID may be omitted and will be picked up from Wikidata. This is not recommended as it depends on the setup in Wikidata, which may change; pages in the English Wikipedia are regularly linked to Wikidata items with different taxon names because of Wikidata limitations.  

### Citation for an author
- <code></code> →

### Citation for an author abbreviation
- <code></code> →

### Citation for a search
The output may be a list of results. It is possible to search for all occurrences of a taxon name or of an author name.  

Search for a taxon:  
- <code></code> →

Search for an author:  
- <code></code> →

<includeonly></includeonly>
# மணகெதி


**மணகெதி** (*Managethi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, மணகெதியில் மொத்தம் 3503 பேர் இருந்தனர். இவர்களில் 1755 பேர் ஆண்கள் மற்றும் 1748 பேர் பெண்கள். இந்த கிராமத்தில் 80 சதவீத மக்கள் கோனார் அல்லது யாதவர் சமூகத்தைச் சேர்ந்தவர்கள்.
# அயனத்தூர்


**அயனத்தூர்** (*Ayanathur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
மக்கள்தொகைக் கணக்கெடுப்பின் படி அயனாத்தூர் கிராமத்தில் 728 ஆண்கள் 734 பெண்கள் என மொத்தம் 1462 பேர் வசித்தனர்.
# கொழுத்துங்கநல்லூர்


**கொழுத்துங்கநல்லூர்** (*Koluthunganallur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, கொழுத்துங்கநல்லூர் கிராமத்தில் 291 ஆண்கள் மற்றும் 291 பெண்கள் என மொத்தம் 582 பேர் இருந்தனர்.
# வெண்மான்கொண்டான் மேற்கு


**வெண்மான்கொண்டான் மேற்கு** (*Venmankondan West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, வெண்மான்கொண்டான் மேற்கு கிராமத்தில் 1347 ஆண்கள் மற்றும் 1428 பெண்கள் என மொத்தம் 2775 மக்கள் வசித்தனர்.
# வெண்மான்கொண்டான் கிழக்கு


**வெண்மான்கொண்டான் கிழக்கு** (*Venmankondan East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, வெண்மான்கொண்டான் கிழக்கு கிராமத்தில் 1442 ஆண்கள் மற்றும் 1490 பெண்கள் என மொத்தம் 2932 பேர் வசித்தனர்.
# சாலிகிராமம் ராமகவுடா மகேசு


**சாலிகிராமம் ராமகவுடா மகேசு** (*Saligrama Ramegowda Mahesh*) இந்தியாவைச் சேர்ந்த ஓர் அரசியல்வாதியாவார். சுருக்கமாக எசு. ஆர். மகேசு என்றும் சா. ரா. மகேசு என்றும் அறியப்படுகிறார். கர்நாடக அரசியலில் சமயசார்பற்ற சனதா தளம் கட்சியின் உறுப்பினராகச் செயல்பட்டார். அனிதா என்ற பெண்ணை திருமணம் செய்துகொண்டார். தம்பதியருக்கு ஒரு மகன் , ஒரு மகள் என இரண்டு குழந்தைகள் உள்ளனர்.  

2018 ஆம் ஆண்டு சூன் மாதம் 6 ஆம் தேதி முதல் 2019 ஆம் ஆண்டு சூலை மாதம் 8 ஆம் தேதி வரை கர்நாடக சுற்றுலா மற்றும் பட்டு வளர்ப்பு அமைச்சராகப் பணியாற்றினார். மேலும் இவர் தற்போது 2008 முதல் கிருசுணராசநகர சட்டமன்றத் தொகுதியில் போட்டியிட்டு கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.
# பூக்கள் விடும் தூது


**பூக்கள் விடும் தூது** (*Pookkal Vidum Thudhu*) என்பது 1987 இல் வெளிவந்த இந்தியத் தமிழ் இளம் பருவ காதல் திரைப்படமாகும். ஸ்ரீதர் ராஜன் தயாரித்து இயக்கியிருந்தார். இத்திரைப்படத்தின் திரைக்கதை, இசையமைப்புப் பணிகளை டி. ராஜேந்தர் மேற்கொண்டார். மலையாளத்தில் வெளிவந்த *நகக்‌ஷதங்கள்* திரைப்படத்தின் மறுஆக்கமாகும். இதில் மோனிசா உன்னி, ஸ்ரீவித்யா, ஹரிஹரன் ஆகியோர் நடித்திருந்தனர். இத்திரைப்படம் 1987 அக்டோபர் 21 அன்று வெளியானது.  

## கதைச்சுருக்கம்
ஹரி தன்னுடைய ஆதிக்க மாமாவின் பிடியில் இருந்து தப்பித்துக் கலைவாணியின் வீட்டில் தஞ்சம் அடைகிறார். அவர் கலைவாணியின் பணிப்பெண் கௌரியைக் காதலிக்கிறார். ஆனால் கலைவாணியின் காது கேளாத ஊமை மகளும் அவரைக் காதலிக்கிறார்.  

## நடிகர்கள்

## தயாரிப்பு
*பூக்கள் விடும் தூது*, *நகக்‌ஷதங்கள்* என்ற மலையாளத் திரைப்படத்தின் மறுஆக்கமாகும். ஸ்ரீதர் ராஜன் இயக்கிய மூன்றாவதான இறுதித் திரைப்படமாகும். மலையாளத் திரைப்படத்தின் முன்னணி நடிகையான மோனிஷா தனது பாத்திரத்தை மீண்டும் நடித்தார். முன்னணி நடிகர் ஹரிஹரனின் குரலுக்கு இரவிசங்கர் தேவநாராயணன் பின்னணி பேசியிருந்தார்.  

## பாடல்கள்
பாடல் வரிகளை டி. ராஜேந்தர் எழுதி இசையமைத்திருந்தார். "கதிரவனைப் பார்த்து" பாடல் கருநாடக இராகமான பௌலியில் அமைக்கப்பட்டது.  

## வெளியீடு
*பூக்கள் விடும் தூது* 1987 அக்டோபர் 21 அன்று தீபாவளியின் போது வெளியிடப்பட்டது. இப்படத்தை சிம்பு சினி ஆர்ட்சு விநியோகித்தது.
# ஈசா கான்


**ஈசா கான்** (*Isa Khan*) , (பிறப்பு சுமார் 1529 - செப்டம்பர் 1599) வங்காளத்தின் 16 ஆம் நூற்றாண்டின் பரோ-புயான் கூட்டமைப்பின் தலைவர்களில் ஒருவரும், சோனார்கானின் ஜமீந்தாரும் ஆவார்.}} இவரது ஆட்சியின் போது, இவர் வங்காளத்தின் தலைவர்களை வெற்றிகரமாக ஒன்றிணைத்தார். வரலாற்றாசிரியர் அப்துல் கரீம், ஈசா கான் 1581-1582 க்குப் பிறகு தானே பட்டத்தை ஏற்றுக்கொண்டார் என்று நம்புகிறார். மேலும் வங்காளத்தின் மீதான முகலாயப் படையெடுப்பை எதிர்த்தார். இவரது மரணத்திற்குப் பிறகுதான் இப்பகுதி முற்றிலும் முகலாயர்களின் கட்டுப்பாட்டில் வந்தது. தனது கிளர்ச்சி மனப்பான்மை மற்றும் ஒற்றுமையின் அடையாளமாக மேற்கு வங்காளம் மற்றும் வங்காளதேசம் முழுவதிலும் இவர் ஒரு முக்கியமான நபராக இருந்தார்.  

## ஆரம்பகால வாழ்க்கையும் பின்னணியும்
ஈசா கான் 16 ஆம் நூற்றாண்டில் வங்காள சுல்தானகத்தின் பதி நிலப்பகுதியில் சரயிலின் திவான்கள் என்று அழைக்கப்படும் ஒரு பிரபுத்துவ வங்காளி சுன்னி இசுலாம் ஜமீந்தார் குடும்பத்தில் பிறந்தார். இவரது தாத்தா, திவான் பகீரத், அயோத்தியைச் சேர்ந்த பைசு இராஜ்புத்திரக் குலத்தைச் சேர்ந்தவர். அவர், வங்காளத்தின் சுல்தான் கியாசுதின் மக்மூத் ஷாவின் திவானாக நியமிக்கப்பட்ட பிறகு சரையில் குடியேறினார். இசா கானின் தந்தை, திவான் சுலைமான் கான் (முன்னர் காளிதாஸ் கஜ்தானி), இந்த பதவியை மரபுரிமையாக பெற்றார். அவர் சோனார்கானின் இசுலாமிய அறிஞரான இப்ராகிம் தேனிசுமந்தின் வழிகாட்டுதலுடன் முஸ்லிமாக மாறினார். இசா கானின் தாயார், சையதா மொமெனா காதுன், சுல்தான் மக்மூத் ஷாவின் மகள். இவரது தாய்வழி அத்தை வங்காளத்தின் ஆளுநர் கிதர் கான் சுரக் என்பவரை மணந்தார். இசாவுக்கு இசுமாயில் கான் என்ற ஒரு தம்பியும், சாகின்சா பீபி என்ற ஒரு சகோதரியும் இருந்தனர்.
# என். அனிருதன்

**என். அனிருதன்** (*N. Anirudhan*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு செப்டம்பர் மாதம் 20 ஆம் தேதியன்று என். நாராயணன் மற்றும் நானி அம்மா தம்பதியருக்கு மகனாக இவர் பிறந்தார். வரலாறு பாடத்தில் இளங்கலை பட்டமும் சட்டப் பாடத்தில் இள நிலை பட்டமும் பெற்று வழக்கறிஞரானார். பி. ஆர். சுலேகா என்ற பெண்ணை திருமணம் செய்து கொண்டார்.  

முன்னதாக 1998 ஆம் ஆண்டு நடைபெற்ற இடைத் தேர்தலில் போட்டியிட்டு இவர் கேரள சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  

கேரள மாநில அரசியலில் இவர் இந்தியப் பொதுவுடமைக் கட்சியின் உறுப்பினராகச் செயல்பட்டார். 10 ஆவது மற்றும் 12ஆவது கேரள சட்டமன்றத்தில் சத்தன்னூர் தொகுதியை அனிருதன் பிரதிநிதித்துவப்படுத்தினார். இந்தியப் பொதுவுடைமைக் கட்சியின் தேசிய குழுவிலும் இவர் உறுப்பினராக உள்ளார்.
# சையதா மொமெனா காதுன்


**சையதா மொமெனா காதுன்** ( *Syeda Momena Khatun* ) வங்காள சுல்தானகத்தின் உசைன் ஷாஹி வம்சத்தின் இளவரசி ஆவார். இவர் பரோ-புயான் கூட்டமைப்பின் தலைவரான ஈசா கானின் தாயார்.  

## சுயசரிதை
காதுன் 16 ஆம் நூற்றாண்டில் வங்காள சுல்தானகத்தில் உசைன் ஷாஹி வம்சத்தில் வங்காள சுன்னி முஸ்லிம் குடும்பத்தில் பிறந்தார். இவரது தந்தை, சுல்தான் கியாசுதீன் மக்மூத் ஷா, வம்சத்தை நிறுவிய அலாவுதீன் உசைன் ஷாவின் மகன். இவரது சகோதரி வங்காளத்தின் ஆளுநர் கிதர் கான் சுரக்கின் மனைவி.  

இவர் தனது தந்தையிடம் திவானாகவும், சரயிலின் ஜமீந்தராகவும் இருந்த சுலைமான் கான் என்கிற காளிதாஸ் கஜ்தானியை மணந்தார். வரலாற்றாசிரியர் எம். அப்துல் காதரின் கூற்றுப்படி, கஸ்தானி திருமணத்திற்கு முன்பே காதுனை காதலித்து வந்ததாக அறியப்படுகிறது. தம்பதியினருக்கு சுல்தானகத்தின் வீழ்ச்சிக்குப் பின்னர் பரோ-புயான் கூட்டமைப்பின் தலைவரான ஈசா கான் மற்றும் இசுமாயில் கான் என்ற இரு மகன்கள் பிறந்தனர். மேலும், சாகின்சா பீபி என்று ஒரு மகளும் இருந்தாள்.  

## இதனையும் காண்க

- வங்காள வரலாறு
# அப்துல் கரீம் (வரலாற்றாசிரியர்)


**அப்துல் கரீம்** (*Abdul Karim*) (சுமார் 1928 - 24 ஜூலை 2007) வங்காளதேசத்தைச் சேர்ந்த வரலாற்றாசிரியர் ஆவார். இவர் சிட்டகாங் பல்கலைக்கழகத்தின் 5 வது துணைவேந்தராக பணியாற்றினார். வங்காளதேச அரசால் 1995 இல் இவருக்கு *எகுஷே பதக்* விருது வழங்கப்பட்டது.  

## ஆரம்ப கால வாழ்க்கை
கரீம், ஜூன் 1, 1928 இல் பிறந்தார். 1944 இல் உயர் மதராசாத் தேர்வையும் 1946 இல் இடைநிலைக் கலைத் தேர்வையும் முடித்தார். இவர் 1949 இல் டாக்கா பல்கலைக்கழகத்தில் தனது இளங்கலைப் பட்டத்தைப் பெற்றார்.  

## தொழில்
அப்துல் கரீம் 1951 இல் டாக்கா பல்கலைக்கழகத்தில் விரிவுரையாளராக சேர்ந்தார். இவருக்கு வரலாற்றாசிரியர் அகமத் அசன் தானி வழிகாட்டியாக இருந்தார். பின்னர் இவர் தனது முனைவர் பட்ட ஆராய்சிக்காக இங்கிலாந்து சென்று 1958 இல் முடித்தார். *வங்காளத்தில் முஸ்லிம்களின் சமூக வரலாறு* என்பது இவரது ஆராய்ச்சியின் தலைப்பாகும். இலண்டன் பல்கலைக்கழகத்தின் கீழக்கு மற்றும் ஆப்பிரிக்க ஆய்வுகள் பள்ளியில் இரண்டாவது முனைவர் பட்டத்தை முடித்தார். 1966 இல், இவர் சிட்டகாங் பல்கலைக்கழகத்தில் வரலாற்றுத் துறையின் தலைவராக சேர்ந்தார். 1986 இல் பல்கலைக்கழகத்திலிருந்து ஓய்வு பெற்றார். பின்னர், இவர் ராஜ்ஷாஹி பல்கலைக்கழகத்தின் வங்காளதேச ஆய்வுகளுக்கான நிறுவனத்தில் மூத்த சக ஊழியராக சேர்ந்தார். 2001 இல் பேராசிரியராகவும் நியமிக்கப்பட்டார்.  

## இறப்பு
கரீம் 24 ஜூலை 2007 அன்று வங்காளதேசத்தின் சிட்டகாங்கில் இறந்தார்.
# பியாரேலால் கந்தேல்வால்


**பியாரேலால் கந்தேல்வால்** (*Pyarelal Khandelwal*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு 6 ஏப்ரல் மாதம் 6 ஆம் தேதியன்று இவர் பிறந்தார். இந்தியாவில் ஒரு ராசுட்ரிய சுவயம்சேவக் சங்க பிரச்சாரகராகவும், பாரதிய சனதா கட்சி அரசியல்வாதியாகவும் அறியப்படுகிறார்.  

## தொழில்
இந்திய நாடாளுமன்றத்தின் மேல்சபையான மாநிலங்களவையில் மத்தியப் பிரதேசத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக பணியாற்றினார்.  

1989 ஆம் ஆண்டு இந்தியப் பொதுத் தேர்தலில் திக்விச்சய் சிங்கை தோற்கடித்து, ராச்கர் மக்களவைத் தொகுதியின் உறுப்பினராகத் திரும்பினார்.  

## இறப்பு
2009 ஆம் ஆண்டு அக்டோபர் மாதம் 6 ஆம் தேதியன்று மாரடைப்பால் கந்தேல்வால் இறந்தார். 84 வயதான இவர் புற்றுநோயால் அவதிப்பட்டு வந்தார்.
# இராம் நரேசு பாண்டே



**இராம் நரேசு பாண்டே** (*Ram Naresh Pandey*) இந்தியாவைச் சேர்ந்த ஓர் அரசியல்வாதியாவார். பீகார் மாநிலத்தில் சட்டமன்ற உறுப்பினராக இருந்தார். இந்திய பொதுவுடைமைக் கட்சியின் உறுப்பினராக இவர் பீகார் அரசியலில் செயல்பட்டார். 2005 ஆம் ஆண்டு முதல் 2010 ஆம் ஆண்டு வரை அர்லாகி தொகுதியின் பிரதிநிதியாக இருந்தார். இந்தியப் பொதுவுடைமைக் கட்சியின் பீகார் மாநிலக் குழுவின் மாநிலச் செயலாளராகவும் இருந்தார். மேலும் பீகாரில் இருந்து இந்திய பொதுவுடைமைக் கட்சியின் தேசிய செயற்குழு உறுப்பினராகவும் இருந்தார்.
# வஞ்சினாபுரம்


**வஞ்சினாபுரம்** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, வஞ்சினாபுரத்தில் 1391 ஆண்கள் மற்றும் 1407 பெண்கள் என மொத்தம் 2798 பேர் வசித்தனர்.
# சியாம் சுந்தர் தாசு


**மகந்து சியாம் சுந்தர் தாசு** (*Mahanth Shyam Sunder Das*) இந்தியாவைச் சேர்ந்த ஓர் அரசியல்வாதியாவார். 1932 ஆம் ஆண்டு செப்டம்பர் மாதம் 29 ஆம் தேதியன்று பிரித்தானிய இந்தியாவின் பீகார் மாநிலத்தில் இவர் பிறந்தார். பீகார் அரசியலில் சனதா கட்சியின் உறுப்பினராகச் செயல்பட்டார். சீதாமஃடி மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் அவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். பிரபா பெனிபூரி என்ற பெண்ணைத் திருமணம் செய்து கொண்டார்.  

சியாம் சுந்தர் தாசு 1981 ஆம் ஆண்டு தனது 49 ஆவது வயதில் காலமானார்.
# குந்தவெளி கிழக்கு


**குந்தவெளி கிழக்கு** (*Kundaveli East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, குந்தவெளி கிழக்கு கிராமத்தில் 2625 ஆண்கள் மற்றும் 2604 பெண்கள் என மொத்தம் 5229 பேர் வசித்தனர்.
# கோடங்குடி தெற்கு


**கோடங்குடி தெற்கு** (*Kodangudi South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, கோடங்குடி தெற்கு கிராமத்தில் 1539 ஆண்கள் மற்றும் 1437 பெண்கள் என மொத்தம் 2976 பேர் வசித்தனர்.
# இரும்பாநாடு


**இரும்பாநாடு** (*Irrumbaanadu*) இந்தியாவில் தமிழ்நாட்டில் புதுக்கோட்டை மாவட்டத்தில் உள்ள அரிமளம் வருவாய்த் தொகுதியில் உள்ள ஒரு கிராமம்.  

## மக்கள்தொகை
2001 மக்கள்தொகை கணக்கெடுப்பின்படி, இரும்பநாடு கிராமத்தில் 2128 ஆண்கள் மற்றும் 2194 பெண்கள் என மொத்தம் 4322 பேர் வசித்தனர். மொத்த மக்கள் தொகையில் 2467 பேர் கல்வியறிவு பெற்றவர்கள்.
# பல்லவராசன்


**பல்லவராசன்** (*Palavarasan*) என்பது இந்தியாவில், தமிழ்நாட்டில் புதுக்கோட்டை மாவட்டம், ஆவடையார்கோயில் வருவாய்த் தொகுதியில் உள்ள ஒரு கிராமம்.  

## மக்கள்தொகை
2001 மக்கள்தொகை கணக்கெடுப்பின்படி, பல்வராசன் கிராமத்தில் 51 ஆண்கள் மற்றும் 46 பெண்கள் என மொத்தம் 97 பேர் வசித்தனர். மொத்த மக்கள் தொகையில் 71 பேர் கல்வியறிவு பெற்றவர்கள்.
# மகாபீர் கோப்



**மகாபீர் கோப்** (*Mahabir Gop*) இந்தியாவைச் சேர்ந்த ஓர் அரசியல்வாதியாவார். இந்தியாவின் பீகார் மாநிலத்தில் உள்ள மனேர் பகுதியில் இவர் பிறந்தார். பீகார் அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். 1967, 1969 ஆம் ஆண்டுகளில் மனேர் சட்டப்பேரவைத் தொகுதி , பிக்ரம் சட்டப்பேரவைத்தொகுதிகளில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# வாக்கரனா


## விளக்கம்
*வாக்கரனா இ*ராணிக்சலிடே குடும்பத்தில் மரபணு ரீதியாக வெகு தொலைவில் உள்ளது. முதல் மற்றும் இரண்டாவது கால்விரல்களில் வலைப் பிணைப்பு இல்லாத விரலெலும்பு (*இந்திரானாவில்* எதுவுமில்லை) மற்றும் நான்காவது கால்விரலில் மூன்று விரல் எலும்புகள் (*இந்திரனாவில்* 2-2½) கொண்ட மிகக் குறைந்த வலையமைப்பைக் கொண்டிருப்பதில் இது இதன் சகோதர குழுவிலிருந்து வேறுபடுகிறது. மேலும், முதல் விரல் *வாக்கரனாவில்* இரண்டாவது விரலை விடச் சிறியதாக உள்ளது. அதே சமயம் *இந்திரானாவில்* (*இ. லெத்தீ* தவிர) சம நீளம் கொண்டவை அல்லது முதல் விரல் இரண்டாவதை விட நீளமாக இருக்கும்.
# முகமது அஃபாக் ஆலம்



**முகமது அஃபாக் ஆலம்** (*Md Afaque Alam*) இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதியாவார். பீகார் மாநிலத்தின் சட்டமன்ற உறுப்பினராக உள்ளார். பிப்ரவரி 2005, 2010, 2015 , 2020 ஆம் ஆண்டுகளில் நடைபெற்ற பீகார் சட்டமன்றத் தேர்தலில் கசுபா தொகுதியில் போட்டியிட்டு வெற்றி பெற்றார். பீகார் சட்டமன்றத்தில் இந்திய தேசிய காங்கிரசு கட்சியின் தற்போதைய துணைத் தலைவராகவும், மகாகத்பந்தனின் (பீகார்) பொதுச் செயலாளராகவும் உள்ளார். தற்போது பீகார் மாநிலத்தின் கால்நடை வளர்ப்பு பால்வளம் மற்றும் மீன்வளத்துறை அமைச்சராக பதவி வகித்து வருகிறார்.
# வாக்கரனா பிரினோடெர்மா



**வாக்கரனா பிரினோடெர்மா** (*Walkerana phrynoderma*) என்பது தென்னிந்தியாவில் உள்ள கேரளா மற்றும் தமிழ்நாடு மாநிலங்களின் மேற்குத் தொடர்ச்சி மலைகளில் உள்ள ஆனைமலை மலையில் காணப்படும் தவளை சிற்றினமாகும். மூணாறு, எரவிகுளம் தேசிய பூங்கா, வால்பாறை தேயிலைத் தோட்டங்கள், ஆனைமலை புலிகள் காப்பகம், புல் மலைகள் தேசிய பூங்கா மற்றும் பழனி மலைகளில் இந்த சிற்றினம் காணப்படுவது அறியப்படுகிறது. இது வெப்பமண்டல ஈரமான காடுகளில் இலைக் குப்பைகளுடன் தொடர்புடைய மிகவும் அரிதான நிலப்பரப்பு வாழ்த் தவளைச் சிற்றினமாகும். வாழ்வாதாரத்திற்காக வனப்பகுதிகளில் மரங்களை விறகுகளாகச் சேகரிப்பவர்களால் ஏற்படும் வாழ்விட இழப்பால் இது அச்சுறுத்தப்படுகிறது. இது "முதல் 100 பரிணாம ரீதியாக வேறுபட்ட மற்றும் உலகளவில் அழியும் நிலையில் உள்ள நீர்நில வாழ்வனவற்றில்" ஒன்றாக உள்ளது.
# ரெலாவ்


**ரெலாவ்** ன்பது மலேசியாவின் பினாங்கில் உள்ள ஜார்ஜ் டவுன் நகருக்குள் இருக்கும் குடியிருப்புப் பகுதி. இது நகர மையத்திலிருந்து தென்மேற்கே 9.9 கி.மீ. (6.2 மைல்) தொலைவில், பாயா தெருபோங், புக்கிட் ஜம்புல், பாயான் பாரு மற்றும் சுங்கை அரா ஆகியவற்றுக்கு இடையே அமைந்துள்ளது.  
## போக்குவரத்து
பாயா தெருபோங் சாலை, ரெலாவை வடக்கே பயா டெருபோங் புறநகர்ப் பகுதியுடன் இணைக்கிறது மற்றும் மேற்கில் பாலிக் புலாவ் நகரத்தை இணைக்கிறது.  

ரேபிட் பினாங்கு பேருந்து வழித்தடங்கள் 301 மற்றும் 306 ஆகியவை Relau க்குள் நிறுத்தங்களை உள்ளடக்கியது, இதனால் நகர மையம், குயின்ஸ்பே மால் மற்றும் அயர் ஹிதம் மற்றும் பாயா தெருபோங் புறநகர் பகுதிகளை இணைக்கிறது..
# பினாங்கு தீவின் நகரத்தந்தை


**பினாங்கு தீவின் நகரத்தந்தை** (மலாய்: Datuk Bandar Pulau Pinang) பினாங்கு மாநிலத்தின் தலைநகரான ஜார்ஜ் டவுன் உள்ளூர் அரசாங்கத்தின் தலைமை நிர்வாகி ஆவார். மேயரின் பொறுப்புகளில் பினாங்கு தீவு நகர சபையின் ஆண்டு வரவு செலவுத் திட்டத்தின் நிர்வாகமும் அடங்கும், இது 2018 இன் படி RM606.53 மில்லியன் ஆகும். தற்போதைய நகரத்தந்தை ராஜேந்திரன் பி.அந்தோணி உள்ளார்  
## காலவரிசை பட்டியல்
### ஜார்ஜ் டவுன் நகரத்தந்தை
1957 மற்றும் 1966 க்கு இடையில், ஜார்ஜ் டவுன் நகர சபையின் ஆளுகையின் கீழ் ஜார்ஜ் டவுன் நகரம் மூன்று மேயர்களால் வழிநடத்தப்பட்டது.  
| 1 | டி. எஸ். ராமநாதன் | 1957 – 1961 |  |
| --- | --- | --- | --- |
| 2 | ஓஒய் தியாம் சீவ் | 1961 – 1964 |  |
| 3 | சோய் இவ் சோய் | 1964 – 1966 |  |
| 4 | ராஜேந்திரன் பி.அந்தோணி | 6 மே 2023 - | } |
# கிசோரி ராம்



**கிசோரி ராம்** (*Kishori Ram*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு சனவரி மாதம் 21 ஆம் தேதியன்று இவர் பிறந்தார். பீகார் மாநிலத்தில் சட்டமன்ற உறுப்பினராக இருந்தார். இந்திய தேசிய காங்கிரசு கட்சியின் உறுப்பினராக இவர் பீகார் அரசியலில் செயல்பட்டார். 1952 ஆம் ஆண்டு நடைபெற்ற நாடாளுமன்ற தேர்தலில் வெற்றி பெற்று இந்திய நாடாளுமன்றத்தின் மேல் சபையான மாநிலங்களவையில் பீகாரை பிரதிநிதித்துவப்படுத்தினார். 2003 ஆம் ஆண்டு பிப்ரவரி மாதம் 4 ஆம் தேதியன்று கிசோரி ராம் காலமானார்.
# அபுல் பசல் (எழுத்தாளர்)


**அபுல் பசல்** (*Abul Fazal*) (1 ஜூலை 1903-4 மே 1983) வங்காளதேச எழுத்தாளரும் மற்றும் கல்வியாளரும் ஆவார். இவர் சிட்டகாங் பல்கலைக்கழகத்தின் 4 வது துணைவேந்தராக பணியாற்றினார். இவருக்கு 1962 இல் பங்களா அகாடமி இலக்கிய விருதும் மற்றும் 2012 இல் சுதந்திர தின விருதும் (மரணத்திற்குப் பின்) வழங்கப்பட்டது.  

## ஆரம்ப வாழ்க்கை மற்றும் கல்வி
1903 ஆம் ஆண்டு சிட்டகாங் மாவட்டத்தில் உள்ள சத்கானியா உபாசிலாவில் சிட்டகாங் ஜேம் மஸ்ஜித் இமாமாக இருந்த மௌல்வி பஸ்லுர் ரகுமானுக்கு மகனாகப் பிறந்தார். இவர், டாக்கா பல்கலைக்கழகத்தில் இளங்கலை பட்டம் பெற்றார். இவர் 1940 இல் கொல்கத்தா பல்கலைக்கழகத்தில் வங்காள மொழி மற்றும் இலக்கியத்தில் முதுகலைத் தேர்ச்சி பெற்றார்  

## தொழில்
பசல், இமாமாக தனது வாழ்க்கையைத் தொடங்கினார். ஆசிரியராகப் பல பள்ளிகளில் கற்பித்தார். 1941 இல், இவர் கிருஷ்ணாநகர் கல்லூரி மற்றும் பின்னர் சிட்டகாங் கல்லூரியின் பேராசிரியரானார். 1973 முதல் 1975 வரை சிட்டகாங் பல்கலைக்கழகத்தின் துணைவேந்தராகப் பணியாற்றினார்  

பசல் 1975-23 ஜூன் 1977 இல் வங்காளதேச அரசாங்கத்தின் ஆலோசனைக் குழுவின் கல்வி மற்றும் கலாச்சாரத்திற்கு பொறுப்பான உறுப்பினராக பணியாற்றினார்  

## பணிகள்
பசல், புதினங்கள், சிறுகதைகள், நாடகங்கள், நினைவுக் குறிப்புகள், பயணங்கள் போன்ற பல்வேறு தலைப்புகளில் எழுதினார். இவர் மதத்தைப் பற்றியும் எழுதியுள்ளார். மாதிர் பிருதிபி (1940), பிசித்ரா கதா (1940), ரேகாசித்ரா (1966) மற்றும் டர்டினர் டின்லிபி (1972) ஆகியவை அவரது எழுத்துகளில் சில.
# சஞ்சய் மயூக்கு


**சஞ்சய் மயூக்கு** (*Sanjay Mayukh*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராக இவர் பீகார் அரசியலில் செயல்பட்டார். அனில் பலுனியுடன் இணைந்து பாரதிய சனதா கட்சியின் தேசிய செய்தித் தொடர்பாளராகவும் பணியாற்றினார். 2020 ஆம் ஆண்டு சூன் மாதம் 29 ஆம் தேதி பீகார் சட்ட சபைக்கு சஞ்சய் மயூக் போட்டியின்றி தேர்ந்தெடுக்கப்பட்டார். பட்னா பல்கலைக்கழகத்தில் சஞ்சய் மயூக்கு முனைவர் பட்டம் பெற்றிருந்தார்.
# அபுல் மொமென்


**அபுல் மொமென்** (*Abul Momen*) (பிறப்பு: டிசம்பர் 18, 1948)வங்காளதேச அரசால் 2017 இல் இவருக்கு எகுசே பதக் விருது வழங்கப்பட்டது.  

## பின்னணி மற்றும் தொழில்
மொமன், டிசம்பர் 18, 1948 இல் சிட்டகாங் மாவட்டத்தில் கியோச்சியா ஒன்றியத்திலுள்ள சத்கானியா உபாசிலாவில் பிறந்தார். எழுத்தாளர் அபுல் பசல் இவரது தந்தையாவார்.  

## தனிப்பட்ட வாழ்க்கை
மொமன், சீலா என்பவரை மணந்தார். இவர்களுக்கு ஒரு மகள் மற்றும் ஒரு மகன் உள்ளனர்.
# பழூர் பெரும்திரிக்கோயில்

**பழூர் பெரும்திரிக்கோயில்** இந்தியாவின் கேரள மாநிலம் எர்ணாகுளம் மாவட்டத்தில் பிறவம் நகரில் அமைந்துள்ள இந்து<nowiki/>க் கோயிலாகும். இதன் மூலவர் சிவன் ஆவார்.  

## சாந்தார வகை
இக்கோயிலானது சாந்தார வகையைச் சார்ந்ததாகும். இது நான்கு பக்கங்களிலும் கார்டினல் கதவுகள் உள்ளன. பீடமும், சுவரும் கிரானைட் கல் வேலைப்பாடு கொண்டுள்ளது. மற்றவை மரத்தால் ஆனவை. விமானம் வட்ட வடிவமாக உள்ளது. மரத்தால் ஆன துவாரபாலகர்கள் உள்ளனர். மூலவர் சிவன்<nowiki/>கிழக்கு நோக்கி உள்ளார். சதுர அர்த்தமண்டபத்தின் கூரையில் அழகிய மர வேலைப்பாடுகள் காணப்படுகின்றன. பிரநாளம் எனப்படுகின்ற பொதுவான அலங்கரிக்கப்பட்ட கேரள வகைக் கட்டடக்கலைப்பாணியானது நுனியில் இயக்கர்களைத் தாங்கி நிற்கிறது. இது மரத்தில் அழகிய பழைமையான வேலைப்பாடுளைக் கொண்டுள்ளது. பாகவத புராணம், ராமாயணம்,மகாபாரதம் ஆகியவற்றிலிருந்து பல்வேறு புராணங்களும், உருவங்களும் காட்சிப்படுத்தப்பட்டுள்ளன. இக்கோயில் கி.பி.12ஆம் நூற்றாண்டைச் சேர்ந்ததாக இருக்கலாம்.  

இக்கோயிலின் கட்டமைப்பு, சுவரோவியத்தின் முக்கியத்துவத்தை கருத்தில் கொண்டு, 1994 ஆம் ஆண்டு கேரள மாநில தொல்லியல் துறை இதனை பாதுகாக்கப்பட்ட நினைவுச்சின்னமாக அறிவித்துள்ளது.  

## தொல்லியல் விவரங்கள்
| அம்சங்கள் | 12 ஆம் நூற்றாண்டில் கட்டப்பட்ட கட்டமைப்பு கோயில். மர வேலைப்பாடுகள் மற்றும் சுவரோவியங்கள். கோயில் வளாகத்திற்கு வெளியே பாரம்பரிய அமைப்பு கொண்ட அரண்மனை உள்ளது |  |
| --- | --- | --- |
| நகராட்சியின் பெயர் | பிறவம் |  |
| வட்டத்தின் பெயர் | மூவாட்டுப்புழா |  |
| நினைவுச்சின்னத்தின் மொத்த பரப்பளவு | சை எண்.590/ 590/5மொத்தம் : |  |
| அறிவிப்பு எண் | N0.5500/B1/93/CAD தேதி 22.1.1994 | } |
சான்று - அரசிடமிருந்து தொல்லியல் தரவு  

## மேலும் பார்க்கவும்
- 108 சிவன் கோயில்கள்
- பழூர் படிப்பூரா
# நோயாற்று நிர்வாகம்

**நோயாற்று நிர்வாகம்** (*Therapeutic governance*) என்ற சொல் சமூக அறிவியல் இலக்கியங்களில், ஒன்றுக்கொன்று தொடர்புடைய இரண்டு கருத்துக்களைக் குறிப்பிடுகிறது.. மக்கள்தொகையின் உளவியல் மேலாண்மையையும் பாதுகாப்பிற்கான அதன் முக்கியத்துவத்தையும் விவரிக்க வன்னெசா புபாவாக்கு என்பவர் முதன் முதலில் இச்சொறொடரை பயன்படுத்தினார். பணிக்குழுக்களின் நிர்வாகத்தை மேம்படுத்துவதற்கும், வேகமாக மாறிவரும் உலகியல் வாழ்க்கையைச் சமாளிக்க தனிநபர்களுக்கு உதவுவதற்குமான சிகிச்சை நெறிமுறைகள், நுட்பங்களை முன்னோக்கி நகர்த்துவதை நோயாற்று நிர்வாகத்தின் இலக்காக குறிக்கலாம்.  

அலிசன் மெக்கிம் மது மற்றும் மருந்து சிகிச்சையின் அரசாங்கத்தை விவரிக்க நோயாற்று நிர்வாகம் என்ற சொல்லைப் பயன்படுத்தினார்.
# அருமணி மருத்துவம்


**அருமணி மருத்துவம்** (Lapidary medicine) என்பது இரத்தினக் கற்கள் குணப்படுத்தும் பண்புகளைக் கொண்டுள்ளன என்ற நம்பிக்கையின் அடிப்படையில் உருவான ஒரு போலி அறிவியல் கருத்தாகும். அருமணி மருத்துவம் பற்றிய கொள்கையின் ஆதாரம், அருமணிகளைக் குறித்து காணப்படும் தகவல்களிலிருந்து உருவாகிறது. விலைமதிப்பற்ற மற்றும் அரைகுறையான கற்களின் பண்புகள் மற்றும் நற்பண்புகள் பற்றிய தகவல்களை புத்தகங்கள் வழங்குகின்றன. இந்த அருமணிகள், இத்தகைய அருமணி மருந்துப் பொருட்களின் விற்பனை மற்றும் உற்பத்தி பற்றிய புரிதலை வழங்குவதோடு மட்டுமல்லாமல், பொதுவான பண்பாட்டு நடைமுறைகள் மற்றும் இரத்தினக் கற்கள் பற்றிய நம்பிக்கைகள் பற்றிய தகவல்களையும் வழங்குகின்றன.  

இக்கருத்தின் மிகவும் பொதுவான பயன்பாடானது, நகைகளுக்குள் விலைமதிப்பற்ற கற்களை உட்பொதிப்பதாகும். *மூலிகைகள், கற்கள் மற்றும் சில மிருகங்களின் சிறப்பு உறுப்புகளை* நேரடியாக தோலில் வைத்திருக்க வேண்டும் அல்லது குறிப்பாக "கைத்தறி துணியில் சுற்றப்பட வேண்டும்" என்றும் சில அறிஞர்கள் அறிவுறுத்துகிறார்கள்  

**அருமணி மருத்துவக்** கோட்பாட்டில் பரவலான நம்பிக்கை இருபத்தியோராம் நூற்றாண்டிற்குள் மறைந்துவிட்டாலும், இக்கோட்பாட்டின் எச்சங்கள் படிக குணப்படுத்துதல் என்ற போலி அறிவியல் கருத்திற்குள் ஊடுருவிக் காணப்படுகின்றன.
# வட்காம் சட்டமன்றத் தொகுதி



**வட்காம் சட்டமன்றத் தொகுதி** (*Vadgam Assembly constituency*) (தொகுதி வரிசை எண்:11) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்தவரும் பிரபல சமூக ஆர்வலருமான *ஜிக்னேஷ் மேவானி* ஆவார்.  

## சட்டமன்ற உறுப்பினர்கள்
| வருடம் | உறுப்பினர் | புகைப்படம் | கட்சி |  |
| --- | --- | --- | --- | --- |
| 2022 | ஜிக்னேஷ் மேவானி | இந்திய தேசிய காங்கிரஸ் |  |  |
| 2017 | சுயேட்சை எம். எல். ஏ. |  |  |  |
| - | 2012 | மணிலால் வகேலா | இந்திய தேசிய காங்கிரஸ் |  |
| - | 2007 | ஃபகிர் வகேலா | பாரதிய ஜனதா கட்சி | } |
# கிள்ளிக்குருச்சி மகாதேவர் கோயில்



**கிள்ளிக்குருச்சி மகாதேவர் கோயில்** என்பது இந்தியாவில், கேரளாவின் பாலக்காடு மாவட்டத்தில் ஒற்றப்பாலம் நகரத்திலிருந்து 8 கி.மீ. தொலைவில் உள்ள கிள்ளிக்குருச்சிமங்கலம் என்னுமிடத்தில் அமைந்துள்ள சிவன் கோயில் ஆகும். இக்கோயிலின் மூலவர் சிவபெருமான் ஆவார். மரத்தில் செதுக்கப்பட்ட சிறந்த சிற்பமாக அமைந்துள்ள நிலையில், மூலவர் அனைத்து பக்தர்களையும் ஈர்க்கிறார்.  
இக்கோயில் சுக முனிவரால் அமைக்கப்பட்டதாகக் கூறப்படுகிறது.
# காஞ்சிரமட்டம் மகாதேவர் கோயில்



**காஞ்சிரமட்டம் மகாதேவர் கோயில்**, இந்தியாவில் கேரள மாநிலம் இடுக்கி மாவட்டத்தில் தொடுபுழா வட்டம் காஞ்சிரமட்டம் கராவில் தொடுபுழா ஆற்றின் கரையில் அமைந்துள்ள ஒரு பழமையான இந்துக் கோயிலாகும்.  

தொடுபுழா KSRTC பேருந்து நிலையத்திலிருந்து தென்கிழக்கே ஒன்றரை கிலோமீட்டர் தொலைவில் இக்கோயில் அமைந்துள்ளது. இது கேரளாவின் 108 சிவன் கோயில்களில் ஒன்றாகும். இது சிவபெருமானுக்காக பரசுராம முனிவரால் நிறுவப்பட்டதாகக் கூறப்படுகிறது.  

## துணைத்தெய்வங்கள்
மூலவர் சிவன், பார்வதியுடன் கல்ப விருட்சத்தின் கீழ் தியானம் செய்யும் கோலத்தில் உள்ளார். இக்கோயில் கேரள கட்டிடக்கலைப்பாணியில் கட்டப்பட்டுள்ளது. துர்க்கை, அமிர்தகலச சாஸ்தா, கணபதி, வனதுர்க்கை, நாக தெய்வங்கள், மூகாம்பிகா தேவி, ராட்சஸ் ஆகிய துணைத்தெய்வங்கள் இக்கோயிலில் உள்ளன.
# பலான்பூர் சட்டமன்றத் தொகுதி



**பலான்பூர் சட்டமன்றத் தொகுதி** (*Palanpur Assembly constituency*) (தொகுதி வரிசை எண்:12) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பனாஸ்காண்டா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *அனிகேத் கிரிஷ்பாய் தாக்கர்* ஆவார்.  

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.  

1. வட்காம் தாலுகா முழுவதும்
1. பலான்பூர் தாலுகா (பகுதி) கிராமங்கள் - ஹதித்ரா, கும்பார், கோத், தந்தா, காசா, ஹோடா, கல்வாடா, சக்ரோசனா, பாகல் (ஜகனா), மனகா, கோலா, மேர்வாடா (ரதன்பூர்), வக்தா, ஜகானா, வஸ்னா (ஜகனா), பதர்புரா (கலுசானா) , சரிபாதா, படோசன், சல்லா, சாசம், தகர்வாடா, டோகாரியா, செத்ராசனா, கமால்பூர், ஃபதேபூர், செமோத்ரா, அஸ்மாபுரா (கோலா), தெலானா, கரோடியா, ஜஸ்லேனி, பதர்காத், கனோதார்

## சட்டமன்ற உறுப்பினர்கள்
| வருடம் | உறுப்பினர் | கட்சி |
| --- | --- | --- |
| 2022 | அனிகேத் கிரிஷ்பாய் தாக்கர் | பாரதிய ஜனதா கட்சி |
| 2017 | மகேஷ்குமார் படேல் | இந்திய தேசிய காங்கிரஸ் |
# பிரஞ்சு கயானாவில் பெண்கள்



**பிரெஞ்சு கயானாவில் பெண்கள்** (*Women in French Guiana*) என்பது பிரெஞ்சு கயானாவில் வசிக்கும் அல்லது இருந்து வந்த பெண்களைக் குறிக்கும். இந்தப் பெண்களில் சிலர் பிரெஞ்சு கயானாவின் மெரூன் சமூகத்தைச் சேர்ந்தவர்கள். இயல்பில் தாய்வழித் தன்மை இருந்தாலும், பிரெஞ்சு கயானாவில் சில மெரூன் பெண்கள் ஒரு காலத்தில் கேபிடன் அல்லது ஆண் தலைவரின் உதவியாளர்களாக அல்லது பாசியாவாக மட்டுமே செயல்பட்டனர். பிரெஞ்ச் கயானாவில் உள்ள மெரூன் பெண்களுக்கான பொதுவான வேலை, கடலோரப் பகுதிகளில் சுத்தம் செய்யும் வேலையாகும். குறிப்பாக இவர்கள் செயிண்ட்-லாரன்ட் மற்றும் கயென் சந்தைகளில் தங்கள் குழந்தைகளுக்கு ஆதரவாக வருமானம் ஈட்டுவார்கள்.  

பிரெஞ்சு கயானாவைச் சேர்ந்த மற்ற பெண்களும் கலினா, ஓயாரிகூலெட்டு மற்றும் வயனா மக்கள் போன்ற பிற இனக்குழுக்களில் இருந்து வருகிறார்கள்.